Долбоор

**КЫРГЫЗ РЕСПУБЛИКАСЫНЫН МЫЙЗАМЫ**

**Кыргыз Республикасынын Конституциясына өзгөртүү киргизүү жөнүндө**

**1-берене**

2021-жылдын 11-апрелинде Кыргыз Республикасынын референдуму (жалпы элдик добуш берүү) менен кабыл алынган Кыргыз Республикасынын Конституциясына төмөнкүдөй өзгөртүү киргизилсин:

* 25-берененин биринчи бөлүгү төмөнкүдөй редакцияда баяндалсын:

“1. Ар бир адам ажыратылгыс жашоо укугуна ээ. Адамдын өмүрүнө жана ден соолугуна кол салууга жол берилбейт. Эч кимдин өмүрү өзүм билемдик менен кыйылышы мүмкүн эмес.

Өлүм жазасы он сегиз жашка чыга элек балдардын жыныстык кол тийбестигине каршы кылмыштар үчүн гана мыйзам менен белгилениши мүмкүн.”

2-берене

1. Ушул Мыйзам Кыргыз Республикасынын Президенти тарабынан кол коюлууга жатат жана расмий жарыяланган күндөн тартып күчүнө кирет.

2. Кыргыз Республикасынын аймагында колдонуудагы мыйзамдар жана башка ченемдик укуктук актылар ушул Мыйзам күчүнө киргенге чейин ушул Мыйзамдын Кыргыз Республикасынын Конституциясына каршы келбеген бөлүгүндө колдонулат.

**Кыргыз Республикасынын**

**Президенти**